*Projekts*

**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

Rīgā Nr. 20\_\_.gada \_\_.\_\_\_\_\_

**.§**

**Rīkojuma projekts „Par valsts sabiedrības ar ierobežotu atbildību „Latvijas Vēstnesis” pārveides par valsts aģentūru „Latvijas Vēstnesis” uzsākšanu”**

1. Pieņemt iesniegto rīkojuma projektu.

Valsts kancelejai sagatavot rīkojuma projektu parakstīšanai.

2. Jautājumu par valsts budžeta līdzekļu piešķiršanu valsts aģentūras “Latvijas Vēstnesis” darbības nodrošināšanai 2019.gadam un turpmākajiem gadiem skatīt Ministru kabinetā gadskārtējā valsts budžeta likumprojekta un vidēja termiņa budžeta ietvara likumprojekta sagatavošanas un izskatīšanas procesā kopā ar visu ministriju un citu centrālo valsts iestāžu jauno politikas iniciatīvu pieprasījumiem atbilstoši valsts budžeta finansiālajām iespējām.

3. Ja valsts budžeta likumprojektā tiek paredzēts finansējums valsts aģentūras „Latvijas Vēstnesis” darbības nodrošināšanai, Tieslietu ministrijai divu mēnešu laikā pēc valsts budžeta likuma pieņemšanas Saeimā otrajā lasījumā iesniegt Ministru kabinetā grozījumus Ministru kabineta 2013.gada 29.janvāra noteikumu Nr.65 „Oficiālo publikāciju noteikumi” 2.pielikumā, paredzot samazināt tajā noteikto maksu par oficiālo publikāciju proporcionāli piešķirtajam finansējumam.

4. Tieslietu ministrijai līdz 2015.gada 31.decembrim sagatavot un iesniegt Ministru kabinetā grozījumus Ministru kabineta 2011.gada 3.maija noteikumos Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība”, paredzot, ka šo noteikumu III nodaļu nepiemēro valsts aģentūras „Latvijas Vēstnesis” sniegto pakalpojumu izcenojumu noteikšanas metodikai līdz finansējuma piešķiršanai pilnā apmērā Oficiālo publikāciju un tiesiskās informācijas likumā noteikto valsts funkciju nodrošināšanai.

5. Valsts aģentūrai „Latvijas Vēstnesis” maksas pakalpojumu ieņēmumu atlikumu, ja tāds būs izveidojies uz kārtējā gada 1.janvāri, novirzīt Oficiālo publikāciju un tiesiskās informācijas likumā noteikto valsts funkciju nodrošināšanai.

Ministru prezidente Laimdota Straujuma

Valsts kancelejas direktora p.i. Inese Gailīte

Iesniedzējs:

tieslietu ministrs Dzintars Rasnačs

04.09.2015. 8:30

269

A.Rācene-Krūmiņa

67036734, agnese.racene-krumina@tm.gov.lv